En yngre svensktalende blaffer truede en bilist med en dolk i Vejen.

En 74-årig mand kom mandag formiddag til at fortryde, at han var venlig og gav en yngre svensktalende mand et lift i Vejen.

Den unge mand truede med en dolk den 74-årige til at forlade bilen på Koldingvej, og så kørte den unge svensktalende mand væk i østlig retning, oplyser Syd- og Sønderjyllands Politi.

Den 74-årige tog ved 10.20-tiden blafferen op nær Coops lager ved krydset Koldingvej/Arnfredsvej i Vejen, og kort efter skete episoden.

Politiet efterlyser nu både bilen og den unge svensktalende mand.

Bilen beskrives som en Volvo XC270, lysebrun metallic-farvet årgang 2014. Den har registreringsnummeret BZ 54943.

Den unge mand beskrives som skandinavisk af udseende, 20-25 år, 175-180 centimeter høj og almindelig af bygning. Han havde brunt, kort hår og talte svensk. Han havde en mørkfarvet tatovering på venstre side af halsen og medbragte en grøn rygsæk og en dolk med sort skæfte.